d20 System – не само „Тъмници и Дракони“ | RPG.BG\nd20 System – не само „Тъмници и Дракони“\nНа времето предвидливите мениджъри на Wizards of the Coast бяха решени да продадат колкото се може повече еднотипни ръководства за ролевата игра. Щом трябва да се реализира максимумът базови правила, то е необходимо да се осигури тяхната поддръжка с голямо количество второстепенна литература (модули, справочници по отделните класове, бестиарии и т.н.). Да издават подобни менюали на малки тиражи „Уизардите“ сметнаха за нерентабилно и така се роди епохално решение. Компанията публикува отворена лицензия за система d20, която е залегнала в основата на механиката на третата редакция на D&D. Сега който си иска може да издава допълнения и разширения към системата, с едно изключение: базовите правила могат да публикуват само самите „Магове от крайбрежието“. И море от d20-съвместими продукти веднага заля пазара….\nКласификация на d20-продуктите: варианти\nЩе пробваме логично да разделим цялата хартиено-целулозна маса d20 на групи. Така да се каже, да класифицираме тази ролева продукция.\nКласификация първа: Видова. По d20 излизат не само книги. Има например wargames с миниатюри Chainmail от “Маговете от крайбрежието”, а компания Holistic Design, известна с прочутата си игра Fading Suns издава d20-съвместими миниатюри и карти с описанието към тях под общото название Fantasy Encounters.\nФирмите със „смешни“ имена SkeletonKey Games и Thunderhead Games се занимават с производството на специални комплекти за водене на приключения и дневници, в които играчите могат да отбелязват всички важни моменти в приключението: Campaign Construction Cards, Adventure Tiles и d20 Player’s Archive. MicroTactix Games печатат картонени кройки за ландшафти, части от подземия и пейзажи, на фона на които могат да се развиват d20-битките. Така комплексите ще бъдат интересни не само за ролевите играчи, но и за играчи на настолни тактически игри. С тяхна помощ всеки желаещ може да събере свои собствени пещерни комплекси, скалисти дефилета или дори град на бъдещето!\nНо ние сега се интересуваме от книгоиздаването и ще се опитаме накратко да Ви разкажем за най-значимите и забележителни материали.\nКласификация втора: комерсиална. Издателите биват богати и бедни. Първите пускат луксозни книги с твърди корици, с цветни илюстрации и по 300 страници обем. Вторите се опитват да продават фенски списания на тоалетна хартия, в които страстната любов към ролевите игри надделява над художественото оформление (в последно време предпочитат да не търгуват с PDF-и чрез Интернет, забравяйки че и типографиите трябва да живеят от нещо). Интересното е, че и първите и вторите си намират читатели. Към богатите могат да се отнесат Alderac Entertainment Group, Atlas Games, Fantasy Flight Games, Sword & Sorcery Studios, White Wolf Publishing и, естествено, Wizards of the Coast. Към бедните внимателно (за да не се обидят) ще отнесем Green Ronin Publishing, Malhavoc Press, Mongoose Publishing, Necromancer Games и още стотина други издателства, които ползват печатния капацитет и дистрибуторската мощ на по-големите си „братя“.\nКласификация трета: единствената правилна. Най-накрая може да разделим всички продукти по тяхното вътрешно съдържание (или жанр). Едните описват безбрежните простори на безумни вселени, вторите съдържат прайзлисти на средновековни кръчми, третите разказват за отвратителни и опасни чудовища. Именно това разделение ще смятаме за научно обосновано и ще позваме по-долу.\nНа света – свят, на сетинга – сетинг\nПочти всички жанрове, които са се появили под знака на d20 са били разработени още от покойната TSR, измислила ролевите игри изобщо и ДнД в частност. Известни бестселъри са били книгите за отделните игрални светове, станали култови: Forgotten Realms, Dark Sun, Ravenloft… Подобни произведения се наричат сетинги (settings), тоест основополагащи документи. Наследството на TSR не потъна във водите на забравата и прочутите вселени се връщат върху хартията. И ако Forgotten Realms са възродени от самите „Уизарди“, то Ravenloft, Dragonlance и Birthright са откупени от други разработчици.\nПреди да отдадат един или друг игрален свят, „Уизардите“ провеждат строг подбор на желаещите и се грижат най-вече за престижа, а не за финансовата страна на въпроса: готическия Ravenloft и героичния Birthright са били дадени под опека на официално признатите фен-групи, при това по Света на Мрака вече с пълна пара излизат нови и нови заглавия.\nНо не за всички има TSR-светове. Съдбата на тези издателства е да експлоатират известни фентъзи-жанрове: литература, компютърни и wargames игри. Сега почитателите на ДнД имат възможност да изпращат героите си в пътешествия по книгите на Р. Джордан (Wheel of Time), Г. Лавкрафт (Call of Cthulhu). Феновете на онлайн-РПГ EverQuest могат да забравят за „кемпинга“ и лошия пинг, благодарение на EverQuest RPG – ще могат да видят света Норрат отвътре. За любителите на историческите wargames и компютърните стратегии Panzer General 2 и Silent Hunter 2 се предлагат псевдо-исторически приключения от Avalanche Press.\nМалко от d20-светове са получили правото да се наричат официални D&D-сетинги. Един от тях е Kingdoms of Kalamar – най-проработения свят от AD&D. Alderac продължава традицията на ориенталската игра Legend Of The Five Rings RPG (известна и с TGC версията си) и издава нови книги-допълнения за нинджи, самураи и ронини.\nПълен вълшебник или пълен идиот?\nВ D&D делението на героите на класове е крайъгълен камък на игровата механика. Има любители, които по принцип „генерират“ герои от определен клас и играят с този клас все по-добре и по-добре. В незапомнени времена се появи необходимост от издаването на класови ръководства, които в детайли разглеждат уменията, възможностите, екипировката, условията за живот и положението в обществото на даден клас. Те се печатали под заглавия Complete Wizard, Complete Fighter и т.н. – оттам ролевото понятие „комплийт“.\nПодобни „комплийти“ могат подробно да разглеждат вече съществуващите в базовите правила класове, например Mongoose Publishing активно се труди над издаването на така наречените „истински колекциони“ – справочници по един или друг базов клас. Quintessential Fighter пълноценно разкрива особеностите на воинския клас с описанията на стила на боя, битките в укрепления и сражения. Quintessential Rogue разкрива спецификата на класа на авантюристите: скривалища, гилдии и кодекса на честа на нечестните приятели. Същите пособия има за клерици, уизарди, дори за елфи и джуджета.\nGreen Ronin са се впуснали в производство на нови типове класове в цикъл от книги Master Class. Shaman’s Handbook е посветен на шаманите и Света на Духовете. В пособието се съдържа описанието на шаманските традиции в разните племена и нови чудовища – духове и привидения. Assassin’s Handbook е справочник за наемните убийци, техния професионален инвентар, заклинания и организации. Witch’s Handbook е пътеводител в света на вещиците, знахарите и заклинателите, които се осланят на природната мъдрост и вековното наследство на поколенията при извършването на обредите си. В книгата се разкриват тайните на ритуалната магия, приготвянето на отвари и познанията за билките. Подобен продукт от Citizen Games се нарича Way of the Witch – един от примерите за това, как различните разработчици въплъщават на хартия една и съща идея. . .\nРечник по оръжия и енциклопедия по магия.\nМагията е физиката и химията на вълшебния свят и затова в ДнД трябва да има много от нея. Прочутият Tome of Magic от втората редакция даде началото на един нов вид ръководства, напълно посветени на заклинанията, магическите предмети, способностите на маговете и жреците. Сега с подобна литература може да се напълни цял шкаф. Green Ronin представя цяла серия Arcana. В нея са включени: Societies of Magic – книга, посветена на описанието на шест различни езотерични ордени, използващи нетрадиционни форми и стилове на магията, с детайлни описания на историята им, целите, йерархията, лидерите и много други неща; Secret College of Necromancy – ръководство по тъмно вълшебство и некромантски заклинания и Book of the Righteous – енциклопедия на вярванията, включваща 20 готови за употреба църкви, със съответния пантеон от богове, подходящи за всеки приказен свят. За всяка от църквите се разказва много подробно – свещеници, свещени ордени, догми, молитви и ритуали, домени, дълбоко описана космогония.\nНа перото на Монте Кук (разработчик на D&D) принадлежи редица пособия, на чиито страници читателят ще намери нови заклинания, спец-умения и престижни класове, омагьосани предмети и артефакти, а също така места от особена магическа важност. Ръководствата се наричат Book of Eldritch Might, издадени са вече две такива игрови допълнения.\nMongoose Publishing води две линии продукти под заглавията Encyclopaedia Arcane (магове) и Encyclopaedia Divine (клерици). В първата влизат книгите Chaos Magic, Demonology, Necromancy, Constructs и Battle Magic, а във втората – Fey Magic и Shamans. От названията се вижда, че в тях се разглеждат отделните окултни традиции. На същите традиции е посветено пособието Occult Lore, в което влиза всичко, което не попада в определението за класическа ДнД-магия. Сред другите „маговски“ продукти най-известни са Spells & Spellcraft, Relics & Rituals, Spells & Magic. Като цяло те съдържат сходна информация: нови спец-умения, престижни класове, заклинания, отвари, вълшебни предмети, оръжия…\n„А защо похабителите на толкова хартия са подминали войните?“ – ще се провикнат любителите да помахат с меч. Съществуват специални ръководства за операторите на ножа и брадвата, описващи различни видове оръжия и дори технологията за изработването им. Книгата Arms & Armor съдържа тонове ново въоръжение, класови видове въоръжение и доспехи, правила за damage reduction за тежкобронирани персонажи. Има отделен справочник за вълшебното оръжие: Swords into Plowshares, събрал повече от 70 образеца магическо оръжие с биографиите и пълните характеристики. Забалежителното е, че този проект се явява благотворителен и всички спечелени от продажбите пари ще отидат за благото на света. Оръжието в измислен свят се превръща в хляб насъщен в реалния.\nЗа начинаещи сценаристи…\nКакто е известно, без приключения ролева сесия няма как да стане. Ако вашият разказвач няма собствен сценарий за играта, това означава, че или е новак, или е мързел. И за двата типа Разказвачи се издават комерсиални сценарии, т.н. модули. Те съдържат подробна програма за приключение, неигрови персонажи и чудовища, карти на градове и катакомби, а също така илюстрации и художествени вмъквания. Модулите обикновено са ориентирани към персонажи с определено ниво на опит и събитията се разгръщат в напълно конкретизиран свят (например, в комерсиалните сетинги). При най-сполучливите произведения феновете настояват за продължения и така се раждат сериали от модули, образуващи кампании. Модулите са най-разпространения d20-продукт и в прайс-листите на големите магазини може да видите стотици техни наименования.\nЗа най-известните серии модули могат да се смятат приключенията в световете Penumbra от Atlas Games и Freeport от Green Ronin Publishing. Многократно награждавани и получили множество премии, тези приключения преживяха множество преиздавания.\nИздателят Grinning Goblin Adventures издава отлично оформени приключения с приложен към всяко от тях удобен рубрикатор, описание на героите и техните противници, а също така уникални магически предмети и създания. Малкоизвестните компании GuildMaster Games и Necromancer Games издават носталгични приключения с оглед на класическите модули към първата редакция на ДнД. Така се нарича и цикълът – Nostalgia.\nУчебник по зоология от пациент на психиатрията\nАко в модула героите нито веднъж не са разкрасили нечие лице, не са откъснали нечия опашка и дори никого не са изяли, то такъв модул не може да се води за приключение. Без итересни врагове е скучно да се живее. Врагът е толкова по-интересн, колкото е по-необикновен и затова разработчиците без почивка съчиняват нови чудовища, съставени от тяло на кокошка, купол на танк КВ-1 и уста (без нея няма как да изяде приключенеца). На легендарната серия Monstrous Compendium сега дойде бодра смяна в лицето на единични продукти и цели сериали бестиарии.\nОще преди излизането на Monster Manual от WotC, Sword & Sorcery успяха да издадът първия (и доста дебел) сборник с чудовища, съвместими с третата редакция. Книгата носеше жанра на тъмно фетъзи. Скоро излезе и продължението й. Creature Collection I и II се ползват от заслужена популярност и няма да бъдат излишни на никой Разказвач.\nMongoose Publishing издава огромна поредица продукти, посветени на по-ефективното и ефектното отиграване на конкретни раси (което е полезно както за разказвача, така и за играчите) под заглавието The Slayer’s Guide. Учим се да убиваме: кентаври, гноли, хобгоблини, зимни вълци, амазонки, троглотити, троли, bugbear-и, sahuagin-и, орки и дори дракони! Alderac издава подобна серия тематични бестиарии, посветени на определени видове чудовища. Можем да отбележим справочниците по немъртвите, драконите и чудовищата като цяло.\nпециално допълнение Gods описва повече от 30 божества, на които се покланят чудовища като тъмните елфи, хобгоблини, хора-гущери, минотаври, човекоядци, орки, троли. Новите свещени символи, крати на храмове, престижни класове, домени, молитви и реликви и много други неща могат да се намерят на страниците на това ръководство.\nНапреднали ролеваци разбират, че добър противник не е задължително да бъде с три глави. Затова мнозина издателства се опитват да съберат в една книга най-лошите злодеи на човечеството. Резултатите се виждат в продукта Evil, разказващ за множество злодеи и досадници. Водещият може да намери указания по водене на кампания със зли персонажи, за упралението на враждебни НИГ-ове и тяхното развитие: класове, заклинания, домени, правила за призоваването на демони. Подобна структура имат книгите Minions и Villains, в които става дума за демони, човекоподобни същества и други мутации…\nОсобени и неповторими\nРедица d20-ръководства не се вписват в общата схема на класификацията. Понякога това са съвършенно оригинални продукти. Един от тях е интересният свят на Iron Kingdoms, в който магията и меча се съчетават с парния двигател и пушката. Компания Pinnacle издава d20-версия на популярната ролева игра за „алтернативен“ Див Запад: Deadlands (именно този продукт е заложен в основата на революционната компютърна игра). Във фантастичната ролева игра Dinosaur Planet: Broncosaurus Rex играчите ще се срещнат със света на динозаврите, Дивия запад, космически пътешествия и граждански войни.\nFantasy Flight Games издава цяла линия уникални допълнения за d20 – Legends & Lairs. В нея влизат такива оригинални продукти като Seafarer’s Handbook, книга за почетателите на морските приключения. Тук има информация за океаните, оцеляване на необитаем остров, планове на кораби, правила за морски битки и абордажи. Traps & Treachery I и II е от същата поредица ръководства. Те са посветени на капаните и препятствията, инжинерната мисъл и отровите. Особено удоволствие може да достави прострояването на подземие, побъркващо със неевклидовата си геометрия…\nСъществуват също така оригинални ръководства за наемните отряди, средновековните занаяти, архитектурата и строежа на крепости. Няма как да се изброи всичко.\nИзборът на придирчивия читател\n„Какво от всичко това да си купя?“ – пита възторжено ролевакът, разбираки че стипендията няма да му стигне за всичко, особено нашите български стипендии… Зависи от това какво играете, от вашите итереси и вкусове. На разказвача му трябва сценарий, на боеца – „комплийт“ за войните, за почитатели на нестандартните игри – необичаен сетинг. Никой няма да остане разочарован, тъй като d20 system създаде гигантска и разнообразна библиотека от забележителни книги. И постоянно се увеличава.\nИ като за накрая ще ви представя накратко няколко сетинга, излизащи извън жанра на фентъзито…\nКомпания QuikLink Interactive издава d20-съвместима конверсия на популярните научно-фантастични приключения в далечното бъдеще – вселена Traveller. Проектът носи название T20 и включва в себе си множество пособия. FFG предлага на читателите интересна комбинация от епична приказна ролева игра с приключения в жанра на космическа фантастика. Името на този продукт е Dragonstar и представлява вселена с магия и машини, наука и вълшебство, където драконите управляват галактическа империя, а хората, елфите и\nджуджетата се борят със злото.\nНакрая, с излизането на „Атаката на клонираните“, бе преиздадена базовата книга Star Wars RPG. Тя значително е надебеляла: много от правилата са били преразгледани и допълнени, появили са се „героични“ класове, като бонус към престижните, указания по играта с друиди, напълно преработени правила за космически битки и сражения с използването на транспортните средства…\nКомпания Dark Quest Games издаде универсално описание на кибер-пънк света Cyber Style, а издателите Living Room Games – ролева игра в жанра „тъмно бъдище“ Digital Burn въз основа на творчеството на Гибсън, Стърлинг и Стивънсън и култови филми като „Бягащ по бръснача“ и „Робокоп“. Mongoose Publishing работи над своя игрови свят на бъдещето 2000AD RPG. В неговите рамки се издават книги-допълнения.\nПърви „под-сетинг“ стана ролевата игра Judge Dredd RPG, по мотиви на известния филм със Силвестър Сталоун. Искате безжалостно да раздавате правосъдие по улиците на Мегасити или да готвите дяволски планове за идеалното престъпление? Тогава това е игра за вас!\nПопулярен на Запад и почти неизвестен у нас е жанрът на „супергероизма“ – ролеви игри, чието действие се развива в обичаен свят, но героите са надарени с различни видове суперспособности и супервъзможности. Линията продукти Mutants & Masterminds е посветена на супер героите от комикси а-ла Superman и Spiderman. Играта със заглавие Godlike е комбинация между реални сражения, супергероизъм и психологическа драма. Полубожествените герои в тази игра всъщност са уязвими и смъртни и се явяват поредното оръжие в ръцете на големите сили в борбата за надмощие. Alderac кани играчите си във вселената на Spycraft RPG и нейния сетниг Shadowforce Archer, свят на тъмни тайни, високи технологии за шпионаж и супер-агенти, които спасяват всичко и всички от криминални организации и зли гении и разследва т делата на ексцентрични милионери и криминалния елит. С една дума – всичко, което се отнася до света на комиксите.


Какво всъщност е младост? - Spodeli.net\nКакво всъщност е младост?\nпреди: 9 години, 2 месеца, прочетена 2239 пъти\nЗдравейте :)! Пише ви едно малко объркано 15 годишно момиче, което иска да ви пита за един от най-важните и философски въпроси за живота. Какво е това ''младост''? Какво разбирате вие под думата ''младост''? С какво свързвате и кое ви идва на ума като чуете за тази дума. И как бихте определили този период от живота на човека? Например като: скучен, лош, труден, много весел и най-хубав, време когато трябва да се работи най-усилено? Аргументирайте отговора си. Реших да пиша тук аз собственото си мнение няма да кажа защото още нямам.\nИ понеже обичам да давам отговори на себе за такива въпроси само когато разгледам всички случаи и ситуации в живота. Честно казано аз мисля (за сега), че и този период както всички е труден и изпълнен с много интриги Много от хората на моите години са нервни не могат да контролират чувствата си, импулсивни. Масова част от от хората на моята възраст са интриганти двулични хора. За веселие тук рядко може да се говори според мен. Защото почти всички от тях стоят цял ден пред компютъра, скучаят (и после казват, че им е скучно; пример: ppff skukAA ;dd) бездействат, нямат желание да правят нищо. И така хората около тях като нямат с кого да излязат стават и те така. Желая повече да ми пишат хора от моята възраст, защото те са в този период и те знаят на-добре. Могат да се включат и по-големи все пак написала съм го за хората. Но не знам по-добре не защото днешните деца не са като тях. Забелязва се, че сме тотално различно поколение просто. Децата вече не старите добри, възпитани деца. Чакам всички на моята възраст да пишат и още нещо добавете коментари не си мислете, че вашият коментар ще е безсмислен и безполезен Напротив всяко ваше изказване ще ми е от полза не само за мен за всички четящи тук. Споделете. Мисля, че историята го написах малко скучно и строго не привлича вниманието, но съм малко нервирана от цялата тази бъркотия и за това така се получава. Благодаря ви за мненията и за прочитанията :).\n1. Младост е състояние на духа, не на тялото.\nАз съм на 25, приятелят ми е на 45, но е по-млад от мен като дух, начин на живот, изобщо...\n2. Какво всъщност е младост? Макар всеки да има различно мнение заради възрастта си, за теб млади са 12 годишните, а за 70 годишен човек млад е 50 годишният. На 15 възрастта е дете не младост все още си зависим от родител. Младост е периодът от деня в който не си зависим от родител до деня в който дете зависи от теб. През този период човек взема най-съдбовни самостоятелни решения за личния си живот с кого да свърже живота си, в каква професия да се развива. На 40 е много по трудно да създадеш семейство или да започнеш нова кариера, защото човек вече е натрупал опит и се замисля повече за последствията от действията си.\n3. Ами, и аз съм на 15 и си харесвам живота. Весело ми е, но за нещастие имам вечерен час. Но съм спокойна, защото знам, че ще дойде и тва време и няма да имам. Иначе сега ще ти кажа как ми минава деня. Събуждам се към 10-11 най-често. Ако някой ми звънне да пиеме кафе отивам, ако не си лежа в леглото, докато стане време за дск. Като се върна минавам през нас, ям, оправям се и излизам с някви хора..познати много, зависи как се случи.. всеки петък и събота ходя на някоя дискотека или нещо от сорта, защото е малко трудно с годинките да ме пускат. Иначе на компютъра нямам време да седя и не съм седяла от 2-3 седмици, ако не и повече.. Седя най-често във фейсбук преди да си легна по половин един час. общо взето тва ми е деня.. а като съм на дск също си е готино\n4. За мен младостта е търсене. През този период човек търси какво ли не - истинската си същност, приятели, точната среда, любов, отговори, забавления, нови изживявания, нови интереси и хобита. Търси чувства и емоции. Пита се какво ли не и търси отговорите на въпросите си. Търсене... Аз така описвам младостта. Тя е като една изследователска дейност, защото предстои сериозния живот и ти трябва да навлезеш в него, но преди това си задаваш някакви въпроси. Случват ти се различни неща и се интересуваш защо това е станало така, какво би било, ако се е случило другояче, размишляваш. Това, разбира се, може да е присъщо за всеки човек на всяка възраст, но мисля че младостта е най-усиления период в тази насока. Особено докато си тийнейджър...\nСпоред мен за всеки човек младостта е различна, но при всеки случай съм сигурна в спадовете и издиганията. Понякога човек е нещастен, понякога щастлив - това ни предстои през целия живот. Как да опиша един обширен период от време само с една думичка, изразяваща чувство? Не мога. Дали е най-хубавия? Зависи от човека. Някои хора са домошари и за тях най-разкошния период е този, в който вече имат семейство и деца. Други пък цял живот жалеят за младостта си, за забавленията, за новостите... Определено не е лош период, като цяло. Енергичен си, възможностите са пред теб, можеш да определиш живота си, но така или иначе нищо не е вечно и всичко може да се промени.\n5. живей си живота и не го мисли толкова, но бъди различна, бъди добра, но не прекалявай за да не ти се качат на главата, учи и спортувай развивай се. Направи така че след време когато имаш сериозна връзка с някое момче и ти изневири или просто не иска да е с теб, ти да можеш с основание да му кажеш "Ти губиш, не аз". А не като сегашните кифли които дори и да го кажат, думите им няма да имат покритие, защтото една кифла с нищо не се различава от другите кифли. Другото което искам да ти кажа е да бъдеш истенски приятел и лицемер, но да подбираш внимателно хората с тези които си заслужават, бъди истенски приятел, а с тези които не си заслужават, бъди лицемер. Мисля че в повечето случай ще ти се налага да бъдеш лицемер, по простата причина че поколението ни е такова!\n7. Много ви благодаря на всички номер 5 много добре си разбрал какво точно питам мерси за отговора :)\nБлагодаря на всички :).\nОт авторката :).


10-ТЕ НАЙ-КРАСИВИ СЕЛА В МАРОКО - МАРОКО 2021\nМисля за Мароко Като туристическа дестинация често изпадаме в грешката, че само Маракеш и неговият известен сук си заслужават да бъдат посетени. Африканската страна, която е най-близо до Европа, има много повече за предлагане на туристи, тъй като в цялата й география има такива грандиозни градове.\nОт 10-те най-красиви ще говоря с вас по-нататък, така че вземете предвид, ако мислите да направите маршрут през Мароко. Някои от тях са на брега и са идеални за почивка, но има и такива в пустинята или в планината. Да започнем ли?\nТова е съдба, която се задава много модерен в Мароко, нещо, което не е изненадващо предвид плажовете там. Тя ви позволява да избягате от непоносимата лятна жега, като се потопите в крайбрежен район, където се виждаха музикални икони като Джими Хендрикс и Боб Марли. Освен това препоръчвам също да се разходите из тесните му улички, което ще ви позволи да видите къщите, боядисани в синьо и червено, толкова характерни за Есауира.\nПрепоръчителна статия: 10 препоръчителни места за посещение в Мароко.\nРазположен на северното крайбрежие и окъпан от Атлантическия океан, Асила е град с много история Той се превърна в един от най-посещаваните от тези, които търсят слънчева и плажна ваканция. Техните къщи са боядисани в бяло и това неизбежно ни кара да правим сравнения с тези на гръцките острови. Освен това, през месеците август имате възможност да се насладите на фестивала на изкуствата, който се провежда всяка година там, който естествено събира важни музиканти и артисти, които искат да демонстрират своя талант.\nВ северната част на Мароко, в планините Риф, този град не остава незабелязан от големия брой къщи, боядисани в синьо и бяло. От друга страна, има и такива, които пристигат там с желанието да знаят как са прекарани в Мароканска столица на канабис, Гледките на града са грандиозни отдолу, но и отгоре. Без съмнение, място, което не бива да пропускате, ако сте в Танжер, тъй като е на малко над 100 километра.\nТой е един от онези красиви крайбрежни градове в Мароко, въпреки че е на юг и обикновено не е толкова известен като този на север. Това означава много по-малък брой туристи и много пейзаж повече девствени и пустинни, Това е нещо, което ще ви хареса, ако търсите спокойствие, но може и да ви разочарова, ако търсите атмосфера. Самият град е много традиционен и в стария му град ще намерите много повече възможности за настаняване, отколкото на брега на морето.\nАл Хосейма е идеален за тези, които не искат да решат дилемата на плажа и планината, тъй като има и двете. Той е закачен за риф планини и има изолирани заливи, където можете да се насладите на баня в кристално чисти води. До там можете да стигнете по крайбрежен път от Тетуан или Чефхауен.\nТова е малко градче, разположено в пустинята, в покрайнините на Ерг Чеби. Бихме могли да кажем, че това е вратата към сърцето на огромното пустиня Сахара, място, където да се почувствате като истински бедуин. Вариантът за придвижване по гърба на камила е най-препоръчителният от всички, тъй като дюните и силната жега не насърчават приятна разходка, а точно обратното.\nПрепоръчителна статия: Рихатската структура - илюминатор в пустинята Сахара.\nТози град е може би най-любопитният в цял Мароко. Защо? Е, защото това е имитация на a типично швейцарско планинско село, Той е много модерен и се намира в планините Атлас, което обяснява защо има случайни снеговалежи, които го правят да прилича на швейцарски град. Освен, че изненадва архитектурата на техните къщи, порази и големия брой паркове и градини в Ифране.\nТози друг крайбрежен град е на около 30 километра от Есауира и се характеризира с това, че е много посещаван от Марокански семейства които искат да прекарат лятната си почивка близо до плажа. Ако изберете север, ще се къпете в скалисти плажове, докато на юг ще намерите пясъчни плажове, които са по-подходящи за плуване, но които не са нито девствени, нито като диви. Разбира се, имайте предвид, че вятърът обикновено духа силно следобед, така че се препоръчва да отидете сутрин.\nТози град е разположен на най-високия връх в Мароко. Всъщност това е най-високият град в цяла Северна Африка. Те не са нищо повече и нищо по-малко от 4167 метра височина за това, че е на върха на масива на Атласа.Можете да стигнете до Джебел Тубкал и да се върнете в Имлил за един ден, въпреки че е най-добре да се улесните и да прекарате два или три дни.\nНе на последно място, Saïdia ви предлага възможността да се насладите на Средиземно море се намира на границата, която разделя Мароко и Алжир. Има естествен резерват за птици и някои плажове, които оправдават всяко пътуване. Освен това имате възможност да опитате най-добрите морски дарове в района в някои от ресторантите му.\nПрепоръчителна статия: Най-важните градове в Мароко.


Студ, глад и въображение при децата: къде сме тръгнали да се месим! : MamaMia\n30 юни, 2021 14:15 | от Владимир Вълков | Детето\nМалките деца не схващат и не умеят ужасяващо много неща, които се отнасят до собственото им оцеляване и съществуване: бъркат в контакти, падат от стълби, ядат монети вместо с тях да си купят храна от супера. Не знаят как да си обуят лявата обувка на левия крак, не разпознават чисто от мръсно, подредена от разхвърляна стая. Не разбират дори себе си: понякога трябва да ги подпитваш дали не им се пишка, друг път малко насила да ги сложиш да спят, докато те, изтощени, нервно пищят и се съпротивляват.\nЗатова сме родителите. Бдим, дебнем, притесняваме се за тях вместо самите тях, обикаляме наоколо, крякаме едни и същи фрази, караме се и наказваме, после гушкаме и обясняваме, че понеже ги обичаме и да не би да им случи нещо. Треперим над тях и ги направляваме, определяме ежедневието им и раздаваме команди. Обаче ето три теми, при които според мен нямаме много работа. При които можем малко да се поотпуснем и да си наложим политика на ненамеса в детските вътрешни работи и да приемем границите на чуждата територия. Въпреки че точно в тези три неща се изявяваме почти всеки ден много активно:\n1) Обясняваме на децата колко им е студено\nСега, то е ясно, че ние, родителите, се притесняваме детето ни да не би да настине и изключително рядко – да не би да е твърде облечено. Още повече, че знаем как обичайно децата имат някакъв непобедим импулс да си махат дрехите и почти никакъв да си ги слагат. Затова сме нащрек и дебнем да не би да са в опасност от изстиване. Настояваме, че им е студено и държим да си облекат сега веднага бързо якето, пуловера, блузата, суетшърта, пончото, елека, фанелата и гащеризона. Както и да си сложат чорапите, калцуните, терлъците, ръкавиците, шапката, качулката, ушанката, шала… А не сте ли забелязали, че децата могат да преценят дали им е студено? Колкото и да са се разсеяли, колкото и да са се заиграли. И всъщност могат да усетят студа, наистина, не са глупави и сами ще дойдат да се облекат, ако мръзнат. Може да са малки, но не са чак дотам идиоти. Може да са диви, но са по-топлокръвни от нас. А усетът им за студено и топло ще бъде убит именно от едно постоянно навличане, независимо от времето – навличане, чрез което отглеждаме едни бъдещи много зиморничави, мрънкащи за отворената врата кисели лелки и чичковци, врякащи по децата да се облекат топло.\n2) Настояваме, че са гладни\nИ изискваме да си изядат всичко. Разбира се, че децата ще искат да ядат все между определените от вас основни хранения. Естествено, че ще се пробват да хапнат нещо по-забавно, вместо друго, което прилича на супа или което е сервирано в чиния на маса с прибори. Въпросът е ние да си настояваме на следното: че друг избор за храна в момента няма и че ако до следващото за всички хранене в тоя дом огладнеят, няма да им се даде нищо; и да си го отстояваме. Повярвайте, нито едно дете на този свят не е умряло от това, че е пропуснало едно хранене. Ще се научат. Те имат склонността при редовно повторение на едно правило, да свикват с него. Да, ние сме големи и знаем, че по-късно то може да огладнее, ако сега не се нахрани добре. Да, малките деца знаят само какво изпитват в момента и не могат да предполагат какво ще им е след няколко часа. Но да изядат насила каквато и да е храна е много по-гадно от това да помрънкат малко, че са огладнели после (пък в този момент им предложете плодове, току-виж почнали да ядат и такова).\n3) Караме ги да си развиват въображението\nЗащото сме прочели няколко статии. Чули сме на какво ходят децата на колежката. Искаме децата ни да са уникални и почти гениални и се притесняваме да не би да изостават с развитието си, особено в сравнение с всички останали деца. И затова ги водим от невръстни на хиляди кръжоци, купуваме им милион пособия и треперим отстрани дали въображението им вече е по-развито. Да, децата обичат такива занимания и едва ли им е гадно, когато им бъдат предложени. Не знам, обаче аз не мога да си представя как така въображението на децата ще има нужда от родителски усилия за развиване. Въображението не е ли нещо като базисна характеристика, която идва в пакет с детето. И не е ли като хлапетата в това отношение да са доста напред и без дресировка? Та да се отпуснем и да не се намесваме много-много в област, в която по-добре да заделим малко усилия, за да видим как сме всъщност ние самите


Професионалната компетентност за шофьори от автотест2000 - Новини за хората и града Gostivar.com.mk\n26.04.2016 GRio8934m 0 Comments\nПрофесионалната компетентност за шофьори е задължителен квалификационен курс, който водачите трябва да преминат във връзка с тяхната професионална дейност. Стандартите и законовите текстове определят реда и хорариума за провеждане и придобиване на такава карта на водача. Провежданите в автотест2000 професионална компетентност са лицензирани и насочени към всички кандидати отговарящи на условията.\nИзискванията към кандидатите реално се извършват у нас от 2008г. Самото обучение е ново и се въвежда на територията на страните членки на Европейския съюз. То се изразява в подготовка на водачите на моторни превозни средства, които извършват професионално тази дейност. Придобиването на такава квалификация удостоверява възможността Ви да превозвате хора и товари. Документа се издава от Автомобилната администрация след като сте преминали съответния курс в лицензирана организация имаща право да провежда такъв курс. Важно е да се отбележи всъщност, че това е един задължителен документ, който дори таксиметровите шофьори следва да притежават. Но какво всъщност представлява самият курс и как протича подготовката?\nКурка, който автотест2000 професионална компетентност провежда е насочен към водачи притежаващи категории С, Д, СЕ, ДЕ Самото обучение е периодично. Основният курс или така нареченото начално обучение е с хорариум 280 часа. Възможна е и съкратена/ускорена форма на обучение, която е 140 учебни часа. Освен , че има теоретична част, от тези часове следва да бъдат предвидени и процентно съотношение практика. Именно поради това не всеки има право да води такива курсове. Лицензиран за това автотест2000 професионална компетентност предоставя на кандидатите и курсистите тестови полигон, на който да се провеждат практическите предвидени в курса часове, като това не зависи дали са по пълната или съкратената форма на обучение.\nКурса се състои от няколко модула на чиято база се дължи и изпит по определен от Автомобилна агенция график. Добрата подготовка, която автотест2000 професионална компетентност предлага гарантира успешно преминаване и издаване на документ, гарантиращ това. Изпита протича в две фази-тест и разглеждане на казуси. За това са предвидени и съответно времеви диапазон, през който следва кандидатите да дадат правилни отговори.\nВ автотест2000 професионална компетентност преди самият изпит се провежда пробен такъв с цел кандидатите да установят дали са се подготвили максимално добре. Това биха могли да направят и у дома, като така си гарантират успешно положен изпит. Документа, който Автомобилна администрация издава показва възможността да се управлява съответното превозно средство. След изтичане на пет годишен период от издаване на удостоверението за професионална компетентност водачите следва да се подложат на периодично опресняващо обучение. Часовете които следва да бъдат взети са 49 на брой. След преминаване на курс автотест2000 професионална компетентност не се държи изпит.\nЗа успешно и безаварийно пътуване се доверете на професионализма на лицензирания за провеждане на обучения от автотест2000 професионална компетентност. Не пропускайте и нашите промоционални оферти за редовни клиенти. Очакваме Ви!


Никога не съм работила, аз танцувах – Мая Плисецкая – Magnifisonz\nМая Михайловна Плисецкая (20 ноември 1925, Москва, СССР – 2 май 2015, Мюнхен, Германия) е велика балерина на 20 век, символ на руското балетно изскуство, многогодишна прима на Болшой театър, ненадмината с изпълнението на „Умиращия лебед“ на Камий Сен-Санс, уникална с изяществото и пластичността на танцовите движения на ръцете.\nТя винаги беше против. Против режима — дъщерята на „изменник на родината“ танцуваше в главния театър на страната. Против идеологията — звездата на съветския руски балет винаги е била безпартийна. Против възрастта — продължаваше да излиза на сцената, когато по балетните стандарти отдавна я смятаха за стара. В училище са я наричали „рижата врана“, а на сцената — „кралицата-лебед“. Самата тя признаваше, че прочутия си „размах на крилата“ е „откраднала“ от птиците в зоопарка, а не от по-опитни артисти. На Мая Плисецкая се покланяха и я ненавиждаха.\nДнес, 20 ноември се навършват 93 години от рождението на великата балерина, която си отиде от този свят през 2015 година.\nДа кажа, че Сталин е златен? Никога\n„Родена съм година след смъртта на Ленин, а когато умря Сталин, бях на двайсет и седем години и три и половина месеца. Не много млада за балерина. Половината от професионалния ми живот беше вече зад мен. А после дойдоха епохите на Брежнев и Горбачов, които ми донесоха много горчиви разочарования. Понеже се родих на руска земя, аз измервам живота си е епохите на „царуване“ на нашите вождове. На нито един мой колега от Финландия или Франция, не би му минало през главата да съизмерва биографията си с техните премиери и президенти.“\n„И сега какво — трябва да говоря, че Сталин е бил златен? Това никога няма да стане. Няма власт, която да ме накара да го кажа.“\n„Щом у нас започнеха да заливат някого с кал, чужденците веднага наостряха уши: „Как така са го подгонили този? Дайте да го защитим, да го подкрепим!“ И мнозина точно на това разчитаха — музиканти , писатели, балетисти. Щом си беглец, преследван от властта, значи ти си художествено значим, голяма работа. Това и сега го има.“\n(За майка си) „Тя беше актриса и често играеше узбечка, а в Азия много обичат големите трагедии. Също, както в индийските филми, всичко беше ужасно сърцераздирателно. Тя ту играеше прокажена, ту я прегазваха коне. Веднъж дори я подпалиха жива. Въобще аз се скъсвах от рев, макар че тя стоеше до мен в киното, държеше ме за ръка и ми говореше: „Тук съм, с теб съм“, а аз ѝ се сърдех, че ми пречи да си поплача.“\nСлед завистта се е родил човекът\n„Баща ми, когото разстреляха през 1938-ма, вярваше, че системата на човешките отношения в новостроящото се общество ще бъде по-справедлива, отколкото в предишните векове. Но десетилетията минават, а системата на човешките отношения не се променя към по-добро.“\n„Понякога ми се струва, че първо на света се появява завистта, а след нея се ражда и човекът.“\n„Не съм сигурна, че добротата е висше проявление на ума. Сред добряците има и пълни глупаци.“\n„Аз не съм простила на моите врагове и не смятам да го правя. Откъде накъде? Защо, моля, да им прощавам? Хората не се променят, това е мое дълбоко убеждение. Нека знаят, че нищо не съм забравила и нищо не съм простила.“\nХляб с масло – най-доброто творение на човека\n„Когато нас с Шчедрин (бел. ред. – композиторът Родион Шчедрин – съпруг на Плисецкая) ни поканят някъде и ни настанят в луксозен хотел, това ме подтиска. Някак си не сме привикнали към разкоша.“\n„Не намирам никаква радост в шикозния дом – само допълнителни грижи. Постоянно трябва да чистиш, да подреждаш… Помощ!“\n„В живота съм много по-проста и обикновена, отколкото си мислят хората.“\n„Хляб с масло — това е най-доброто, което са измислили хората.“\n„Да, обичам бира!“\n„Винаги съм яла много. И теглото ми винаги е било малко повече, отколкото трябва. Случвало се е и да отслабвам, но не умишлено, — просто от много репетиции не ми оставало време за хранене.“\n„В балета въобще няма диети, защото много се поработи, всичко изгаря и няма как да се пълнее.“\nЖеста разбират всички, а словото – не\n„Говори се, че в началото е било словото, а аз мисля, че в началото е бил жестът. Защото жеста го разбират всички, а словото – не всички.“\n„На един от първите балетни конкурси се оказах в журито редом с Уланова. Една от танцьорките си вдигна крака на практика в директен шпагат, зад ухото. Уланова се наведе към мен и каза: „Момичето е сбъркало адреса“. Танцьорката не продължи в конкурса.“\n„Сега балетът е много по-напред. При нас имаше доста безформени балерини. А сега момичета са като модели. Мъжкият балет е напреднал неимоверно.“\n„Когато бях млада, никога не се гримирах – не беше модерно. На прочутата снимка с Кенеди в Белия дом също не нося никакъв грим — тогава и през ум не ми е минало да си сложа нещо.“\nПазете душата на танца\n„Навремето казвахме: „Балетът не е художествена гимнастика“. Сега балетът и гимнастиката са сравними по сложност. Но, докато внимават за техниката, мнозина забравят за емоцията. Отива си душата на танца.“\n„Мъжете винаги са обичали жени с хубави фигури. Не мисля, балерините ги покоряват с ума си.“\n„Ако успеех да направя една комбинация от раз, я правех веднъж, а не десет пъти. Понякога се получаваше, понякога не. И какво от това? Сега си мисля, че благодарение на моя мързел се запазих краката.“\nНаглостта ме обезкуражава\n„Още от дете не понасям неправдата. Действа ми като червен плат на бик. И в изкуството, и по принцип.“\n„Наглостта ме обезкуражава.“\n„Когато виждам на сцената по-разголени танцьорки, винаги се радвам и потривам доволно ръце: На ви сега, гледайте! На нас нищо не ни разрешаваха! Излизаше, че комунистите са правят децата си с палта…“\n„В горбачовските времена след излизането ми от Болшой, а после и от сцената въобще, имах проблем: всичко, което бях заработила в театъра, се превърна в нищо. Двамата с Родион трябваше да се погрижим за хляба си. И започнахме да приемаме предложения от най-различни краища на света, аз правех спектакли, той пишеше музика.“\n„Господ ми е дал способности и нелоши данни, в Болшой театър изтанцувах всичко, което исках, като че ли получих и световна слава. И най-важното — имам прекрасен мъж. Какво повече бих могла да искам?“


Пътеките над Варвара :: Biking Tours\nДен 1 (08.04.17)\nс. Варвара – връх Милеви скали- с. Варвара\nТръгваме в 10:00 ч. от площада пред читалището в с. Варвара (Пазарджишко)\nКогато групата се събере, тръгваме по асфалтов път в западна посока от селото, преминавайки през съседните села Симеоновец и Семчиново. От Семчиново ще поемем на юг към високите ридове на Алабак – интересен дял от западните Родопи, ще се изкачим по спокоен и много красив асфалтов път за да достигнем едно от билата на този дял. Достигайки хижа Милеви скали се откриват невероятни гледки към Велинград и Ракитово, както и към красивото дефиле на Чепинска река. Наслаждаваме се на прекрасните родопски гледки и тръгваме по черен път на север за да погледнем към билата на Средна гора. Следва приятна ливада, известна още като местност Смъденица, а след още 2 км достигаме друга местност - Мандрата и началото на една от пътеките, която ще ни спусне между селата Варвара и Симеоновец, където ще пием бира и се трансверираме :) за второ спускане!\nОбщ маршрут: 34 км - 44 км\n1300 м. положителна\n2200 м. отрицателна\nДен 2 (09.04.17)\nВарвара - х. Равно Боре - Варвара\nОтново ще се постараем да тръгнем около 10 ч. от читалището и ще поемем по асфалта за Велинград срещу течението на Чепинска река, за да достигнем Варварските Бани. Ще караме около 4 км по асфалт, след което се отбиваме на дясно по голям и стръмен черен път, за да достигнем хижа Равно Боре. Черният път е с дължина 5 км, и доста голям наклон нагоре! Ще отседнем в района на хижата за обяд и по-дълга почивка, за да съберем сили за предизвикателното спускане, което сме подготвили за групата. След първото спускане ще направим трансвер до Милеви Скали, където ще направим второ спускане!\n2200 м отрицателна.\nВнимание! Този маршрут не е подходящ за начинаещи планински велосипедисти! Пътеките са технични и изкачванията са продължителни и стръмни. Което не означава да не опитате от най-добрите пътеки! Предвиждаме вторите спускания да се трансверираме с бусове и платформа\nЩе спим на палатки в района на манастир "Света Марина и/или в семеен хотел Радовата Къща! При всички положения ще се насладим и на минералните басейни в селото.\nПодсигуряваме сами храната си. За първия ден всеки ще трябва да си носи за дневното каране. А на втория ще обядваме в хижа Равно Боре. За закуска в заведение за бързо хранене, а за вечеря барбекю ще си направим на бивака.\nОрганизирано от нас София-Варвара-София за хора и велосипеди допълнително заплащане 20 лв.\nВсеки стига до Варвара със собствен такъв, а може и с влак до Септември. Може да помогнем и за споделено пътуване между участници.\nОрганизационна такса за събитието е 60 лв. и включва: водач/и, застраховка ''Злополука'', и съпътстващ транспорт за извънредни ситуации. Както и два трансвера от Варвара до Милеви скали.\nГрупата ще бъде огранчена!!!\nКраен срок за записване 05.04.17 г.


август | 2021 | Електронен вестник "Сияние"\n1231 год.- българите наново превземат Пловдив при цар Иван Асен II /1213-1241/, като градът остава присъединен към българската държава.\n1241 год. след смъртта на Иван Асен II Пловдив минава пак в ръцете на византийците.В продължение на цял един век властта над града постоянно се сменя в резултат на военните конфликти.\n1322год.- Георги II Тертер цар на българите /1322-1323/ последният от династията Тертер,възползвайки се от борбата за власт между император Андроник Втори и внука му Андроник Трети,ненадейно нахлува в Тракия,превзема Пловдив и настанява в него гарнизон от 3000 души,които поверява на русина Иван.\nThis entry was posted in ЗА ПЛОВДИВ on 29.08.2021 by admin.\nПроект опитва да промени съзнанието на младите хора\nИзвестната писателка, журналистка и духовен учител Мария Герасова започна работа по нов проект, свързан с младите хора. Това съобщи в интервю за Plovdiv24.bg Герасова, която е председател на Съюз “Духовно възраждане – България” и главен редактор на списание “Сияние”.\nПроектът е уникален за страната и може да стане интернационален, тъй като проблемите на младите хора са еднакви навсякъде. Вече е създаден национален младежки екип. Председател е роденият в САЩ Кристиян Ричмънд, който от 8 години живее в България, заместник-председател и пиар е Георги Кендов, секретар е Васил Василев. Младежите са страхотни, много интелигентни, със страхотна логика, хвали ги Герасова. Допълва, че неслучайно ги определя като деца на новото време, защото те ще бъдат личния пример за останалите.\nВ интервюто ръководителят на проекта Мария Герасова обяснява какви задачи са си поставили в изпълнение на главната цел. А тя е – промяна на съзнанието на младите, но не по драматичен, а по еволюционен път. Предвидени са дискусии по темите “Младите откриватели и тяхното признание”, “Медиацията при взаимодействието на различни религии, духовни практики и етноси”, ”Подготовка на новите лидери в обществото, икономиката, духовната сфера, политиката”. Замислила е да обсъди с младежите вижданията им за съвременния лидер и какви качества трябва да притежава министър-председателят на България. Сподели разочарованието си от известна личност от града, който забранил на сина си да участва в проекта.\nГерасова е автор на 15 книги, написала е и пиеса, за която има надежда, че ще бъде поставена на сцена.\nThis entry was posted in МЛАДИТЕ ЗА БЪЛГАРИЯ on 24.08.2021 by admin.\nСпоред мен,един премиер трябва да има лидерски качества, за да бъде добър управляващ. Един вид от качествата на алфа мъжкаря.Тоест, ние ще се жертваме за него, плащайки такси и данъци, от които идва неговата заплата и слушайки и спазвайки неговите разпоредби, с мисълта,че той е взел правилното решение за нас.Но когато дойде времето, той трябва да се жертва за нас, както ние се жертвахме за него – поемайки голяма отговорност и риск, управлявайки нашата държава.Тъй като да управляваш не е лесно, въпреки, че получаваш много пари, много хора – лоши и добри ще знаят името ти, което те поставя под риск. Не случайно по време на интервю, споделя че са опитали да го убият 5 пъти, но въпреки това не е изплашен за живота си защото:\n“ На тези,които им е писано да бъдат обесени, няма да се удавят.”\nОсвен лидерските качества,премиерът трябва да притежава нужната компетентност и етикет на държание, защото както се казва:\n“Бъди промяната, която искаш да видиш в останалите.”\nТоест, той трябва да бъде не само пример за подражание,а и промяната,която той иска да види в държавата си!\nГеорги Кендов- зам председател на НМЕ 16години\nИСТИНАТА ЗА МЛАДИТЕ\nИстината е, че подрастващите в България масово са невъзпитани, неграмотни, незнаещи… Показаха го и резултатите от последните матури. Показват го всяка година кандидатстудентските изпити. То са бисери, то е чудо! Докога ще ги толерираме и ще ги оставяме да тъпчат възпитаните и добри деца, които искат да се развиват и да бъдат полезни?\nНе може всяка втора дума да ти е “в смисъл” и да имаш претенции за нещо. А претенциите и самочувствието им са огромни. “Сеш’се, нали”. Не, не се сещам, обясни ми. Ама как да ми обясни, просто не може. Няма речник. Тече явно някаква мисъл, която си остава само за него. Книги? Тема табу. Може да отвори една от задължителните за лятната ваканция, но в краен случай и след продължително настояване и умоляване от страна на родителите.\nЗащо му е да чете книги и учебници, нали пак ще го приемат да учи “виШу”. То вече няма неприет кандидат-студент. Е, няма да е първо желание, ама какво от това. Ще запише нещо, за да го оставят на мира мама и тате, пък дали ще завърши… Божа работа. Издиша теорията, че мишката, видиш ли, изяла книжката. Напротив. Мишката, в комбинация с книжката, отваря безкраен хоризонт на познание. Използват го обаче малцина. Проблемът е, че книжката не се отваря, а мишката се използва за игрички и социални мрежи.\nКой е виновен за това? Родителите, учителите, средата… Всички сме виновни. Наскоро мой близък роднина бе на среща на випуска от гимназията. На нея е присъствал и един от онези “учители-страшилища”. Не защото е биел или заплашвал ученици, а защото е бил строг, взискателен и безкомпромисен. Преподавал ми е и на мен. Доказан и уважаван професионалист. Строг, но справедлив. Никой не смееше да гъкне в неговия час, да не говорим за закъснение или отсъствие. Същият този човек е признал пред бившите си възпитаници, че вече е вдигнал ръце и се е примирил с простотията и наглостта. “Влизат и излизат през прозореца, замерят ме с предмети, псуват…предал съм се”, жалва се човекът.\nПо същия начин се предават и родителите, предават се приятелите, просто всички вдигат ръце. Обществото загнива бавно и категорично. Улисани в злободневни теми и проблеми забравяме за бъдещето на нацията. Правиш забележка на детето на свой роднина или приятел. Казваш го с нормален тон и за хубаво, искаш да възпиташ нещо. Отвръща ти се: “Ти ли ще ми кажеш как да си гледам детето, бе!”\nНМЕ “Младите за България”\nКакво мисля за младите в България\nДецата в днешно време са свикнали с това да имат най-новия модел смартфон, да са най-добре облечени, много глезени, а в същото време повечето нито са благодарни за това, което родителите им предоставят, нито го заслужават. Всички вече израстват с телефон в ръка през повечето време от денонощието, таблет, компютър или друга електронна джаджа. Тук идва проблемът. Вманиачават се, ценностите се забравят, книгите и образоването също се изместват от ежедневието на средно-статистическият младеж. Вече измежду младите е модерно именно това-Да е с най-новият модел смартфон, да има много последователи в социалните мрежи. В противен случай, индивидът е смятан от околните като изостанал, деградирал и подобни. Друг тренд е да си част от така-нареченото ново общество LGBTQ. Смята се за готино да се обличаш тъмно, да си слагаш пиърсинги, момчетата слагат обици и други подобни. Новото поколение все повече започва да пуши, напоследък от наистина крехка възраст. Аз лично познавам деца на 10-11 годишна възраст, които пушат. Не ги мисля за готини, не знам, те какво си мислят, че привличат. Ако не са нормални цигари, младите прибягват и към така наречените електронни цигари. Това са вейповете, наргилетата и такива. Мислят, че когато няма тютюн, е по-малко вредно, и че привличат добро внимание. Спорят с родители за всичките тези деградации и така се смалява уважението към тях. Днес, много малко деца уважават истински родителите си. Живеят при тях, защото нямат избор, а вътрешно или съвсем явно ги мразят, защото те се опитват да ги вкарат в правия път. Трендовете наистина убиват морала и важните ценности в децата. Един нормален тийнейджър би странял от Тик Ток, пропагандата на LGBTQ и не би се присмивал на някой, който има по-стар модел телефон от него. Такива вече са истинска рядкост. Това ли са хората, които ще управляват нас, децата ни, внуците ни в бъдеще? Това ли са бъдещите учители, лекари, родители? Ако са това, трябва драстична промяна. Напред към новото време!\nВасил Василев, 15, секретар на „Младите за България“\nЧовекът притежава различни средства за изразяване на своите мисли.Знаците са едни от най-важните между тях.Научната дисциплина,която ги изучава са нарича семиотика.На прочутия Виенски кръг около Мориц Шлик, дължим структурирането на една от най-влиятелните науки на 20 век.\nШвейцарецът Фердинанд де Сосюр /Ferdinand de Sassure/1857-1913/ се счита за неин създател, заедно с американеца Чарлз Сандърсън Пърс. Потомък на прочута фамилия от Женева, Сосюр сякаш „носи“ в себе си искрата на големия изследовател и откривател, и негов пра-пра-дядо, прочутия геолог,метеоролог,физик, алпинист- признат за създател на алпинизма и модерната метеорология Хорас де Сосюр..\nВ университета на Женева овладява латински, древногръцки и санскрит. Многобройните курсове,които посещава в него не го удовлетворяват и завършва висшето си образование в прочутия Университет на Лайпциг.\nНа 21 години, публикува първия си научен труд „Примитивната система на гласните в Индо-европейските езици“.През1880 година защитава доктората си в Университета на Лайпциг.11 години преподава във Висшето училище по хуманитарни науки /Париж/ преди да стане професор по санскрит, готски и древногермански в Женевския университет /1892/.\nШироко възприета е ларинксовата му теория на прото Индо-европейския език/,от който произхождат всички индо-европейски езици/..Според нея, в него са съществували звуци, които не съществуват в дъщерните му езици и следователно не могат да бъдат възстановени по научен път.\nФундаментална за лингвистиката и семиотиката е теорията му за двата слоя в езика.Абстрактен и невидим, наречен langue и втори на реалната реч,която чуваме,наречен parole.Тя е приложена от великия лингвист и семиотик Клод Леви Строс, за да докаже реалността на митовете.Възгледите на Сосюр и Строс са в основата на съвременната литературна критика. Научното дело на Фердинанд де Сосюр, е в основата на най-влиятелната научна школа в областта на лингвистиката на 20 век- Пражката.Големият швейцарец е основен стимул и за най-големите научни постижения на Копенхагенската лингвинистична школа. Принципите и методите използвани от него, вдъхновяват такива големи фигури в науката на 20 век, като Ролан Барт, Жак Лакан, Жак Дерида, Мишел Фуко.\nТака Фердинанд де Сосюр се превръща в „най-знаковата“ фигура на хуманитарните науки на 20 век.\nThis entry was posted in Универсално познание on 21.08.2021 by admin.\n1208 год.- 2 август крал Хенрих, наследник на крал Балдуин,разбива в полето пред Пловдив войските на българския цар Борил, който е наследник на Калоян.Подписано е мирно споразумение.При царуването на Борил /1208-1218/ българите се оттеглят от Пловдив под натиска на латинците.Градът е оставен под управлението на рицаря Жерар дьо Стрем.\n1231год.- българите наново превземат Пловдив при цар Иван-Асен II /1213-1241/,като градът остава присъединен към българската държава.\n1241 год.-след смъртта на Иван-Асен II Пловдив минава пак в ръцете на византийците.В продължение на цял един век властта над града постоянно се сменя в резултат на военните конфликти.\nThis entry was posted in ЗА ПЛОВДИВ on 21.08.2021 by admin.\nНово значимо научно откритие бр.251\nна д-р Трифон Трифонов за екзопланетите\nВъзпитаникът на Катедра „Астрономия“ на Физическия факултет на Софийския университет д-р Трифон Трифонов от Института „Макс Планк“ в Хайделберг, Германия, заедно с екип от колеги от Германия, Чили и САЩ направи ново откритие в областта на eкзопланетите. Трифонов и колегите му са регистрирали нова екзопланетна система, състояща се от две планети около звездата TOI-2202, чиято маса е около 80% от тази на Слънцето. Откритието е значимо, тъй като планетите TOI-2202b и TOI-2202c са аналог на газовите гиганти Юпитер и Сатурн, но се намират много по-близо до своята звезда, отколкото е Меркурий до Слънцето. Орбиталните им периоди са съответно 11.9 дни и 24.7 дни и са близки до отношението 2:1, наречено още орбитален резонанс. Подобни горещи екзопланетни кратни системи са много рядко явление и предлагат уникална възможност за астрономите да „върнат времето назад“ и проследят историята на системата, като изучат в детайли процесите на образуването и развитието на тези планети. В съвременната астрономия схващането, че планети с маси от типа на TOI-2202b и TOI-2202c са се образували в много по-студените области на протопланетарния диск, е почти безспорно. Това е така, тъй като само в области, достатъчно отдалечени от протозвездата, температурата е достатъчно ниска, за да са налични много лед и газ, които да кондензират в масивни планети от типа на газовите гиганти в Слънчевата система. TOI-2202b е открита чрез пасажни наблюдения на космическия телескоп TESS на NASA и е регистрирана също и със свръхпрецизни наземни наблюдения на ефекта на Доплер със спектрографи на Европейската Южна Обсерватория и Института „Макс-Планк“, разположени в Чили. По-близката планета TOI-2202b е намерена по метода на точните пасажи с TESS. Втората планета TOI-2202c е открита благодарение на експертизата на д-р Трифон Трифонов в сферата на гравитационното взаимодействие на многопланетни системи и благодарение на негов софтуер с отворен код. TOI-2202 е едва втората планетна система, открита с телескопа TESS, при която е регистриран този гравитационен ефект (първата е TOI-219, за която д-р Трифонов също има принос в анализите, виж, Dawson et al. 2021). Научната статия ще бъде публикувана в престижното научно списание The Astronomical Journal, а пре-принт на статията е наличен в ArXiv/AstroPH.\nThis entry was posted in Архив on 16.08.2021 by admin.\nЛИЧНОСТ И ИСТОРИЯ\nНай- големите умове на човечеството са изследвали въпроса за ролята на личността в историята.И както обикновено се случва в човешките общества, не стигат до еднозначен отговор за значението на индивидуалността в историческия процес.Съотношението между значението на отделния човек и другите сили,които движат историята продължава да предизвиква ожесточени полемики, и днес.Затова може би е подходящо да се върнем назад във времето и да разгледаме този въпрос в контекста на значимо историческо събитие,което оказва влияние на нашето мислене, и развитие, и в наши дни.Имам предвид Великата френска революция.\nМоже би по-малко хора знаят, че при разрушаването на Бастилията ,този символ на „кралската тирания“,въстаналия народ е намерил в затвора- един затворник.\nСред героите й е една фигура,която не е толкова популярна, както Робеспиер, Дантон,Марат това е швейцареца Жак Некер /Jacques Necker/1732-1806/..\nРоденият в Женева Некер е един от най-големите банкери и финансисти на своето време.Именно, славата му на изключително способен администратор мотивира крал Луи XVI да го назначи за своя финансов министър.На поста остава само четири години -1777-1781.Уволнен е по лично разпореждане на краля,след като извършва революция в световната финансова история,като публикува бюджета на кралство Франция,който дотогава съставлява държавна тайна.Скандалът е толкова голям, че е отстранен от поста си.\nНо като доказателство, че не всеки може да бъде заменен, отново става финансов министър,когато през 1788 година Франция изпада в неконтролируема финансова криза, а държавния дълг достига рекордни нива. Некер свиква Генералните щати.\nНа 11 юли 1789 година отново е свален действие,което е причина за щурма на Бастилията. Няколко дни по-късно отново е възстановен и триумфално се явява пред Генералните щати, за да предложи данъчна реформа..\nКогато разбира, че предложената от него реформа няма да получи подкрепа, се оттегля през септември 1790 година.По убеждение, той е конституционен монархист и се обявява против принципа на равенство пред закона.В бурните години на революцията си спечелва определението „умерен“ и поддръжник на златната среда, която предполага избягване на крайностите в икономическото, и обществено развитие.\nДъщеря му- прочутата Жермен дьо Стал, се превръща в един от най-влиятелните либерални мислители на 19 век.Нейният близък приятел Бенжамен Констан е един от най-великите либерални философи и мислители в историята.В дългосрочен план, възгледите на Некер дьо Стал и Констан оказват по-голямо, и трайно въздействие върху историческото развитие на светау от тези на най-известните дейци на френската революция.\nДори днес, във Франция излизат исторически трудове,според които крайностите на Френската буржоазна революция са върнали развитието на Франция с 60-70 години.\nКакво ли би станало, ако Националното събрание беше приело плана за данъчна реформа, на „умерения“ Жак Некер?\nThis entry was posted in Универсално познание on 15.08.2021 by admin.


Младите етърци с важни домакински победи, удариха „Левски-Раковски“ и „Борислав“ (Първомай) | Вестник Борба - областен всекидневник, Велико Търново\nДомакински победи в XII кръг от първенствата на националните юношески групи постигнаха отборите на „Етър ВТ“. С двубоите в неделя започна втората фаза от шампионата при подрастващите.\n17-годишните виолетови надежди пречупиха с 2:1 връстниците си от „Левски-Раковски” на изкуствения терен „Трифон Иванов“. Домакините започнаха в състав: Алексей Андреев, Атанас Атанасов, Борис Генчев, Димитър Колев, Ивелин Иванов, Исмаил Ибрямов, Кристиян Димитров, Росен Божинов, Калоян Ненчев, Росен Върбишки и Север Алиев.\nДвата отбора направиха здрав мач, в който и трите гола паднаха през втората част. В 51-вата минута Калоян Ненчев засече с глава центриране отляво за 1:0. Само след 4 минути Марио Георгиев изпревари вратаря на домакините и мушна топката в мрежата за 1:1.\nПоследва натиск на великотърновци и удар на Калоян Ненчев, спасен от вратаря на гостите. В 79-ата минута обаче младият нападател бе точен за 2:1 след статично положение. До края етърци владееха играта и дори можеха да вкарат трето попадение, но страхотен шут на Димитър Колев бе изваден от вратаря Лашков в корнер.\nПобедата затвърди „виолетовите” в средата на класирането със 17 точки от пет победи, две равенства и пет загуби с голова разлика 29:24.\n15-годишните записаха най-убедителната си победа в елитната U15 група от началото на първенството. „Виолетовите” разбиха с 5:0 „Борислав” (Първомай). Мачът се игра само в половината на гостите, които рядко минаваха центъра и не затрудниха вратаря Петко Тончев.\nСтефан Йорданов откри резултата, преди да изтекат 180 секунди от началото на срещата. Последваха пропуски на Павел Иванов, Стефан Йорданов и Николай Стоев.\nВ 25-ата минута Стоев центрира и Александър Спасов от малък ъгъл с глава насочи топката във вратата за 2:0. Груба грешка на съперника две минути преди почивката доведе до трето попадение, дело на Даниел Христов. В 45-ата минута Даниел Христов стреля отблизо, но стражът на гостите от Първомай извади топката в корнер. Хубаво центриране отдясно три минути по-късно намери Стефан Йорданов, който с глава покачи на 4:0. Отново той в 58-ата минута бе точен и стигна до хеттрик в мача.\nОт началото на първенството етърци имат пет победи и седем загуби с голова разлика и 19:18.\n„Етър ВТ”: Петко Тончев, Велизар Вълчев, Йоан-Десислав Баканов, Никола Димитров, Николай Стоев, Стефан Недялков, Теодор Маринов, Александър Спасов, Даниел Христов, Павел Иванов, Стефан Йорданов (Виктор Игнатов, Иван Гатев, Кристиян Димитров).\n← Преслав Боруков: „Искаме да трупаме точки и да се борим със зъби и нокти за нашето оцеляване“\nСребро за Василена Славова и Димитър Кирев от мемориал в Габрово →\nЗдравко Баблаков взе сребро на 100 метра бруст в Кипър


Уикенд в Етно Село Тимчевски 2022 г с вечеря и жива музика | Авиа Тур | Avia Tour\n28.06.22, София 03:36\nНачало - Топ оферти, Почивки и екскурзии, Уикенд оферти, Празници, РАННИ ЗАПИСВАНИЯ 2022 г - ЕКСКУРЗИИ, , Автобусни екскурзии, Кулинарни турове, Еднодневни екскурзии, Септемврийски празници , Селски и еко туризъм, Винен туризъм\nДата на публикация: 08.01.2022\n145 лв. Изпрати запитване за тази оферта Изпрати на приятел Информация за дестинацията\nКомплексът разполага със собствена винарна, детски забавен парк, велосипедни пътеки, игрища за футбол, баскетбол и тенис, мини зоологическа градина, два открити плувни басейна (през лятото).\nЧуйте музика от Северна Македония\nКатегория » Автобусни екскурзии » Екскурзия в СЕВЕРНА МАКЕДОНИЯ 2022 г\nУикенд в Крива паланка, Осоговски манастир и Етно село Тимчевски с включена 1 нощувка със закуска + вечеря с богато меню и включена консумация на алкохолни и безалкохолни напитки и жива музика + посещение на Осоговски манастир и Крива паланка\nМаршрут: София - Крива паланка - Етно село Тимчевски - Осоговски манастир - София\nКрива паланка, Осоговски манастир и Етно село Тимчевски\nТоп цена: 145 лева\nПродължителност: 2 дни /1 нощувка\nБаза на хранене: Закуска и Вечеря с богато меню и включена консумация на алкохолни и безалкохолни напитки и жива музика\nДати на отпътуване: 26.03.2022 г, 14.05.2022 г, 18.06.2022 г, 02.07.2022 г, 03.09.2022 г, 24.09.2022 г, 15.10.2022 г, 19.11.2022 г, 03.12.2022 г, 17.12.2022 г\nДен 1: София - Крива паланка - Етно село Тимчевски\nОтпътуване от София в 07:00 часа от пл. "Ал. Невски" по маршрут София - Перник - Радомир - Кюстендил - ГКПП Гюешево - Крива Паланка - Куманово – Етно село Тимчевски.\nКрива паланка се намира в подножието на Осоговската планина. Той е само на няколко километра от гранично-пропусквателния пункт с България Деве баир. От Кюстендил се намира на 40 километра, а от столицата на Македония – Скопие, е на 100 км. Градът е разположен на двата бряга на Крива река. В центъра му се намира Старата чаршия, която се отличава с красивата си архитектура. В събота в града се организира голям пазар на плодове и зеленчуци, на който могат да се намерят домашно произведени продукти. Една от забележителностите на града е църквата „Свети Димитър“, която е построена през 1833 г. Манастирът „Свети Йоаким Осоговски“ се намира на 2 км от Крива паланка. Това е един от най-посещаваните манастири в страната.Част от манастирския комплекс са две църкви - „Св. Божия Майка“ и „Св. Йоаким Осоговски“, в която се намират тленните останки на Св. Йоаким. Впечатляващи са стенописите, направени от Димитър Андонов Папрадишки.\nСвободно време за разглеждане на град Крива Паланка и шопинг. Отпътуване за комплекс "Етно село Тимчевски". Настаняване в комплекса и свободно време за разглеждането му.\n20:00 ч. - Вечеря в ресторанта на комплекса – богато меню от специалитети на македонската кухня и неограничено количество на алкохолни и безалкохолни напитки и жива музика.\nДен 2: Етно село Тимчевски - Осоговски манастир - София\nЗакуска. Посещение на манастира “Св. Йоаким Осоговски”, разположен в подножието на западния склон на Осоговска планина, в близост до Крива Паланка, в Северна Македония. Йоаким Осоговски е български светец, един от най-верните последователи на Св. Иван Рилски. Той прекарва живота си като отшелник в пост и молитва в една пещера край река Сарандапор, където след смъртта си е погребан. По-късно мощите му са открити от монах на име Теофан и са положени в построената църква в негова памет. В средата на 12 в. около църквата е изграден едноименният манастир, който в началото на 13 в. е бил посетен от Цар Калоян. Днес манастирът приема множество посетители, които идват в светата обител и се любуват на прекрасната природа.\nОтпътуване за България. Връщане в София вечерта на ул. "Оборище" (в участъка между пл. „Александър Невски“ и бул. „Васил Левски“).\nВ момента часът в Северна Македония е 02:36\n« Обратно в Кулинарни турове\n« Обратно в Селски и еко туризъм\n« Обратно в Винен туризъм\nОще оферти от Северна Македония »


Тодор Янчев: ЦСКА не трябва да се унищожава и да се слива с друг...\nТодор Янчев: ЦСКА не трябва да се унищожава и да се слива с друг клуб\nЛюбимецът на Сектор "Г" Тодор Янчев говори за отбора на сърцето си - ЦСКА и за новото предизвикателство, което пое в академията на "Царско село" в специално интервю, което даде за предаването "Код Спорт" по TV+.\nБившият футболист на ЦСКА Тодор Янчев заяви, че...\n- Кое те накара да приемеш поканата на собственика на "Царско село" Стойне Манолов и да започнеш работа в четвърта дивизия?\n- Първото е, че с него съм работил. Още през 2000 г., когато дойдох в ЦСКА той беше един от хората, които осъществиха преминаването ми на "Българска армия". През всичките тези години професионалните ни отношения винаги са били на ниво. Винаги ми е бил шеф, сега също ми е началник. Има разбиране, идея и визия за футбола, който иска да създава.\n- Какво искаш да постигнеш с Академията и с отбора, който в момента се състезава в четвърта дивизия?\n- За Академията първо искам тези деца, които достигат до мъжкия футбол да бъдат готови за него. През последните години, когато бях играч имаше доста талантливи деца. Напук на академията на ЦСКА, която не функционираше, нямаше терени, база, където да работят нормално. Когато идват млади футболисти и се сблъскат с мъжкия футбол при тях таланта го има, но другите части от пъзела по една или друга причина им липсва нещо. Искам, когато ние създаваме футболисти да бъдат готови за тази стъпка, за прехода между юношеския и мъжкия професионален футбол.\n- Приятно ли се работи с деца?\n- Наистина доста приятно. Преди една-две години, ако някой ми беше казал, че ще се занимавам с деца, нямаше да му повярвам. С всеки изминал ден виждам тези млади "хулигани", така да ги нарека, тяхната искра в очите, която ме връща към моите детски години. Това нещо ми е липсвало през последните години, тази страст, не говорим за никакви пари, просто типична наслада на играта. Те идват всеки ден - дъждовно-недъждовно, студено... те идват с едно-единствено желание - да играят футбол.\n- Предполагам, че във вашата група имате най-добрата база. Предстои ли още нещо да се направи на "Царско село"?\n- Да, до две седмици трябва да се завърши залата. Г-н Манолов купи чисто нов автобус, който в момента се брандира и седалките се претапицират с кожа. Иска да създаде нещо, което е нормално за всяка една школа, за всеки един отбор, който е тръгнал да създава футболисти.\n- Как приемаш определението на феновете на ЦСКА за теб - "Мистър ЦСКА" или просто "Капитанът"?\n- Наистина, когато съм чувал тези обръщения, сега като връщам лентата назад явно съм докоснал сърцата им, което е най-важното.\n- Липсва ли ти публиката на "червените"?\n- Много. С ангажиментите ми на "Царско село" не ми остава време, когато ЦСКА играе, да бъда на стадиона, защото и мачовете ни се покриват, играят се по едно и също време.\n- Следиш ли ситуацията какво се случва в ЦСКА?\n- Следя я. Най-вече чрез медии и чрез приятели, които са в клуба, наистина не е приятна обстановката за работа в момента.\n- През седмицата много се коментираше кое е по-добре за бъдещето на "червения" клуб - да се слее с Литекс или да запази идентичността си. Според теб кое е по-добре за един от грандовете на българския футбол?\n- Най-добре е този клуб да съществува и да не се унищожи. Дано никога не изпитат този момент, който го изпитва ЦСКА, нашият опонент. Това са големи грандове, които трябва да са живи, без тях тръпката не е една и съща. "А" група загуби именно от този блясък, а като прибавим и също един колоритен тим с богата история като Локомотив (София), който също напусна по такава причина Висшата лига на България. Просто не е приятно, когато виждаш клубове с традиции, с история, със славни поколения, които са оставили голяма черта в историята на футбола в България като цяло.\n- Не може да не си си задавл въпроса "защо ЦСКА стигна дотук"?\n- Казал съм го един или два пъти, че явно последните години политиката, която се е водела е била неправилна. Друго обяснение нямам. Бил съм футболист и не съм имал преки наблюдения какво се работи в администрация и в самия клуб. Моите задължения са били различни от финансовото състояние на клуба, какви са приходите, какви са разходите - това е работа на по-висшестоящи ръководители, които явно не са взимали правилните решения.\n- Какво означава за футбола ни ЦСКА да е във "В" група?\n- Като ЦСКА не е в Европа, дано да продължи да съществува като клуб, защото нека първо на местно ниво да си го реанимираме и да се съживи и тогава да мислим за Европа, защото последните години не само ЦСКА не е в Европа, а почти всичките ни отбори като изключим, че предната година Лудогорец влезе в групите на Шампионска лига. Като цяло имаме спад в представянето в Европа.\n- Какво е нивото на футбола ни в елитната ни група?\n- Доста отстъпихме от позициите, които ги имахме и като кадри, и като личности. Във футбола липсват такива хора. Даже и когато съм бил футболист, когато съм гледал някой бивши футболисти, когато разсъждават над сегашното състояние и казват "ние какво поколения бяхме". Просто правя едно сравнение - по мое време в националния отбор какви величия играеха - Краси Балъков, Мариян Христов, Боримиров, Стилиян Петров, Мартин Петров...Сега липсват такива футболисти.\n- Защо ги няма? Проблемът в школите ли е, че вече не излизат добри футболисти?\n- Не знам. Може би в този преход, който като цяло се лута държавата, явно нещо сбъркахме във всеки един отрасъл в държавата и футболът не прави изключение. Сега си берем плодовете за това, което сме направили през годините.\n- Има забележим отлив на публиката. Защо хората вече не искат да ходят по стадионите?\n- Надявам се, че е само от социалния живот, който водим в момента. Всеки един нормален човек се сблъсква с доста предизвикателства в живота, не казвам проблеми. Отделно европейският футбол показва на какви висоти е в момента всяка една държава. Като се направи сравнение с моментното състояние в България и може би това предизвиква отлив на публика.\n- Какво трябва да се направи, за да се излезе от кризата, в която е попаднал футболът?\n- Бих казал нещо, което го чух наскоро на Про лиценза, когато имахме лектори от Белгия, от Австрия. И двете страни правят голям скок в ранглистата на Европа и на ФИФА. Те казаха: "ние не могат да си позволим да губим таланти, ние сме малки държави, в които трябва да се обърне нужното внимание на всеки един талант." А ние губим талантите.\n- Твърдо ли си решил да се занимаваш с треньорската професия?\n- Да, още през 2004 г., когато изкарах първия лиценз за учител-треньор. От тогава започнах да пречупвам всяко едно нещо не само през моята призма на футболист като, започнах да се поставям на мястото на треньора, а не само да гледам от моята камбанария на футболист. Ако някои мои съотборници са мислили, че съм заемал страната на треньора, това е защото съм се поставял и на негово място и съм разбирал неговите трудности, през които минава. Не само ние да гледаме като футболисти нашето килимче да го дръпнем към нас и другите да се спасяват.\n- Според теб има ли бъдеще в треньорската професия в България?\n- Доста треньори има с Про лиценз, отборите са малко. Като се прибави и това, че идват и чужденци при нас, трябва да се борим със зъби и нокти и да се уважаваме повече треньорите.


ЦЕРН: Настъпва времето за нова физика\nНай-големият ускорител на частици в света - Големият адронен колайдер на Европейската организация за ядрени изследвания навлезе в нов етап на научни експерименти\nЦелта е разгадаването на тайните на материята и Вселената, предадоха световните информационни агенции, цитирани от БТА.\n"Невероятно постижение, станало възможно благодарение на над 2-годишна подготовка. Сега настъпва времето за нова физика, за велика научна дейност", заяви генералният директор на ЦЕРН Ролф-Дитер Хойер.\nНай-голямото постижения през първия работен сезон на ускорителя беше откриването на загадъчния и дълго търсен Хигс бозон, наричан "божествената частица" - последното липсващо звено в Стандартния модел на физиката.\nОткритието беше отличено с Нобелова награда за физика през 2013 г., припомнят агенциите.\nИзследователите се надяват, че през втория сезон на работа на ускорителя ще открият доказателства за т.нар. "нова физика".


Бяло вино! Кои са сухите, сладките, силните и леките бели вина? - Copsa.bg\nчетвъртък, 15 октомври 2020 / Публикувана в Новини\nОбичате основните бели вина, но искате да опитате повече? В този винен гайд ще откриете всичко, което ви интересува за бялото грозде- неговите разновидности и вкусове. Ще ви помогнем да видите колко различни са по-малко известните сортове бяло вино, как се вписват в основните стилове и ще дадем насоки как да определите какво да опитате след това!\nБялото вино има богата история, но тук с няколко илюстрации ще обобщим най-важното за този сорт вино и неговите вкусове. Ако сте любопитни и се наслаждавате на тази напитка, колкото нас – Salut!\nРазновидностите на белите вина могат да бъдат разделени на няколко подкатегории – леки и пикантни, силно ароматни (с преобладаващи билкови нотки), силни и сухи, леки и сладки, силни и сладки. Всяка вариация на бялото вино има своя чар. Под коя категория попада Совиньон Блан, Шардоне, Пино Гриджо, Червен Мискет? Време е да разберете!\nЛеки и Пикантни Вина\nАлиготе – винен сорт грозде, с произход Бургундия, Франция. В България се открива по-рядко, но ако почитателите на леките тръпчиви вина попаднат на него, в никакъв случай не бива да пропускат възможността да го опитат.\nКюве Блан – Част от асортимента в бутикова винарска изба Шато Копса\nСилно Ароматни Вина (с преобладаващи билкови нотки)\nСанкре (винен сорт произлизащ от Совиньон Блан. Отглежда се основно във Франция, Долината на Лоара. Виното има неповторим вкус, който с комбинация с козе сирене е просто феноменален)\nЧервен Мискет – Едва ли има български сорт вино, с по- изискан и международно признат вкус, колкото този на Червения Мискет. Климатът на Карловския регион му помага да покаже най-красивите си качества, а ние в Шато Копса сме експерти, когато става дума за Червен Мискет.\nСилни и Сухи Вина\nВионие – Сорт грозде от бяло вино. Това е френско грозде разрешено само за Condrieu в долината на Рона.\nЮни Блан (Требиано)\nСилни и Сладки Вина\nШери – Едно от най-ценените вина в Испания, направено предимно с грозде Palomino и удължено окислително стареене.\nЛеки и Сладки Винa\nМускат Блан – близко до този винен сорт е Мускат Отонел Страдивариус на винарна изба Шато Копса\nТраминер – Бял винен сорт, който произхожда от Тирол, Австрия и Южен Тирол Италия\nМисиофелеро – Бяло грозде с гръцки произход. То е и силно ароматно.\nСигурни сме, че ви запознахме с много нови сортове вино. Всяка година те се увеличават и винопроизводителите се стараят да предоставят на почитателите си най-добрата бутилка бяло вино. В случай, че имате интерес да разберете с каква храна да комбинирате тези вълшебни вина у дома не се притеснявайте, ние сме подготвили статия по темата в нашия блог.\nЗа най-страстните винолюбители имаме хубава новина: Вече можете да посетите новата станция на Шато Копса в гр.София, където ще организираме тематични дегустационни вечери, мастъркласове по вино и събития свързани с напитката на боговете!


Хамилтън намекна за умисъл при катастрофата с Райконен - sportove.net\nНачало / Анализ / Хамилтън намекна за умисъл при катастрофата с Райконен\nДобавено: 19:51 08.07.2018\nСилно разочарованият ас на Мерцедес Люис Хамилтън индиректно отправи доста сериозно обвинение към основните конкуренти от Ферари. Според световния шампион във Формула 1 ранното му завъртане след сблъсък с Кими Райконен в самото начало на Гран При на Великобритания е било „интересна тактика”.\nСебастиан Фетел сложи край на серията от 4 поредни победи за Хамилтън на „Силвърстоун”. Германецът направи чудесен старт след угасването на червените светлини и само в рамките на първите метри вече бе поел лидерството от Хамилтън, който имаше предимството на полпозиция.\nСекунди по-късно британецът бе застигнат от Райконен и в третия завой се стигна до контакт помежду им, който го завъртя извън трасето. За действията си финландецът – финиширал на 3-а поизиция – бе наказан с 10 секунди.\nХамилтън също успя да продължи, макар и вече като последен в колоната. Само в рамките на първите 10 обиколки любимецът на местните фенове вече в топ 10, а след това продължи да се катери нагоре. В крайна сметка второто място не бе съвсем лош резултат, ала Люис не прие събитията по този начин. Той не се яви за задължителните блиц интервюта след края, а се насочи право към задължителния кантар. Интервюиращия Мартин Брандъл трябваше да изчака цялото награждаване, за да измъкне няколко думи т Хамилтън.\n„Това е най-великото състезание през годината, както и най-страхотната публика. Съжалявам, че днес не успях да победя. Няма да се предам, повярвайте ми, няма да го сторя”, заяви Хамилтън.\n„Моят отбор свърши удивителна работа през този уикенд. Получихме толкова много подкрепа. Бих казал, че видяхме интересна тактика от тяхна страна (визира Ферари – б.р.), но ще направим каквото можем, за да се борим с тях”, допълни британецът.


Екстремни оферти на деня - страхотна сделка на деня за модно облекло! Открийте най -добрите оферти за деня онлайн. Ако търсите ежедневни оферти онлайн, попаднали сте на правилното място!\nМъжките потни костюми абсолютно най-добрите някога онлайн\nРазкрити шорти за момичета Гарантирани тайни за онлайн сделки\nДизайнерски слънчеви очила Разпродажба Гарантирани красиви лоши дизайнерски оферти онлайн\nМъжки дизайнерски слънчеви очила Продажба Badass Модни очила\nПродажба на слънчеви очила Ray Ban Модни желани онлайн оферти\nБлог за екстремни сделки на деня\nТениски на Marvel Spiderman Boys 4 Pack\nПики Nike Air Jordan 1 Low SE\nNike Air Max Motion 2 Мъжки обувки за бягане\nАксесоари за мъже и жени\nРей Бан Уейфарер Поляризирани слънчеви очила\nМъжки фитнес ризи\nMuscle Shirt Мъжки фитнес Топ жилетки тренировъчно облекло\nЕжедневни тоалети за жени\nЕжедневни дрехи ADDHEAT Дамски суичъри с къс ръкав Комплект от 2 части\nВечерна рокля за сватба Норма Камали Даяна\nРокля с висока рамо Висока Дана\nДамски рокли бохо флорални макси рокля коктейл лятно облекло\nДамски поли за жени Cami Elastic Stretch Bodycon Causal Mini Dress\nКожени панталони New York Womens Girls Designer Black Stretch със златен цип\nNike Air Max Дамски обувки за бягане 270\nRhinestone Високи токчета Shimmery Chunky\nСтоманени предпазни ботуши (PPE)\nЯке от Dickies Мъжко работно яке с цип от Айзенхауер с цип TJ15, изолирано с подплата\nОбувки от стомана\nЕкстремни сделки на деня\nСтрахотна сделка за деня за модно облекло! Открийте най-добрите сделки за деня онлайн. Ако търсите ежедневни оферти онлайн, попаднали сте на правилното място!\nПоказване 1-16 на резултатите 17\n505 Дънки Levi Regular Fit\n$69.99 Купете сега Amazon\n$28.99 Купете сега Amazon\n$49.88 Купете сега eBay\n$215.00 Купете сега Amazon\n$18.99 Купете сега eBay\n$240.00 Купете сега Amazon\n$29.99 Купете сега Amazon\n$11.39 Купете сега eBay\n$269.99 Купете сега eBay\nОбувки Nike Air Jordan 4 Retro White Oreo Tech Grey\n$265.99 Купете сега eBay\n$100.00 Купете сега eBay\nКупете сега Amazon\n$79.99 Купете сега Алуминиево облекло\n$79.85 Купете продукт eBay\n$54.99 $22.00 Купете сега Ami Clubwear\nОбувки от стоманени пръсти Защитни мъжки обувки за мъже Непробиваеми неразрушими кецове\n$29.99 Купете сега eBay\nБлог Категории Избери категория Мъжки и женски аксесоари (19) Колани (1) Шапки (1) Портмонета и чанти (7) Шалове (1) Слънчеви очила (5) Дамски бански (4) Мъжки дрехи (14) Облекло (2) Дънки (1) Мъжки якета (6) Мъжки костюми (2) Мъжки пуловери (3) Мъжки обувки (7) Обувки (6) Обувки Timberland (1) Спортно облекло (6) Активни облекла (2) Къси панталони (1) Спортни фланелки (1) Тенис екипировки (1) Панталони за йога (1) Дамски дрехи (7) Ежедневно облекло (1) Дрехи (1) Рокли (2) Жански поли (1) Къси панталони (1) Пуловери (1) Дамски обувки (6) Обувки (4) Дами на високи токчета (2) Работно облекло (ЛПС) (2) Стоманени предпазни обувки (PPE) (1) Работни якета (1)\nActiveWear Спортни облекла\nАприл 18, 2021 Септември 19, 2021 wpadmin\nКъси панталони Дамски дрехи\nАприл 16, 2021 Септември 20, 2021 wpadmin\nМъжки и женски аксесоари Слънчеви очила\nАприл 10, 2021 Септември 19, 2021 wpadmin\t0\nАприл 2, 2021 Септември 20, 2021 wpadmin\t1\nМненията и мненията, изразени на този уебсайт, са чисто авторски. Този уебсайт е написан добросъвестно, за да ви помогне да предоставите много информация за откриването на страхотни модни сделки онлайн. Всяка информация, съдържаща се на този уебсайт, е само за вашата „ОБЩА ИНФОРМАЦИЯ“. Всяка претенция за продукт, статистика, оферта (и) или друго представяне за продукт или услуга трябва да бъде проверена от производителя, доставчика или въпросната страна.\nМоля, имайте предвид, че когато напускате този уебсайт, всички други уебсайтове имат различни „Политики за поверителност и условия и условия“, което е извън контрола на авторите на този уебсайт. Въпреки че са положени всички усилия и са съсредоточени изцяло върху проектирането на този уебсайт, за да бъде максимално пълен, точен и точен. Възможно е обаче да има грешки в типографията на съдържанието, което четете.\nАвторът не носи отговорност за щети, загуби или наранявания, ако по някакъв начин се твърди, че са във връзка с използването на този уебсайт. Този сайт съдържа партньорски връзки, където рекламодателят / създателят на този уебсайт печели комисионна за препоръчване на продукти, както и контекстна реклама. Този сайт има връзки към Amazon, eBay, CJ Network, Google AdSense.\nПолитика за борба със спама\nGDPR Право да бъдем забравени, формуляр за достъп / поправяне на данни\nCopyright © 2021 Екстремни сделки на деня. Всички права запазени. Тема: ColourMag Pro от ThemeGrill. Задвижвани от WordPress.


Бърз тест показва дали сте физически и психически уморен | Ezine.bg\n»Бърз тест показва дали сте физически и психически уморен\nЗрителен тест, изготвен от японския психолог Акиоши Китаока, може да оцени само за няколко секунди дали сте физически и психически уморен, поглеждайки само едно изображение.\nНа снимката виждате няколко кръга, който според японеца безпогрешно могат да ви покажат какво е психическото ви състояние в момента и дали спешно имате нужда от почивка. Популярният тест се нарича въртящите се змии.\nАко кръговете, които виждате на изображението, са абсолютно неподвижни, това означава, че физическото и психическото ви състояние са напълно стабилни. Успявате да си починете и се чувствате напълно спокойни и уравновесени в ежедневието си.\nАко ви се вижда, че някой от кръговете се движат бавно, то значи изпитвате лека умора и имате нужда от почивка, за да не навредите на здравето си. Отделете няколко дни, в които да се наспите пълноценно и в които да не ангажирате ума си със сериозни задачи.\nАко с очите си виждате как кръговете се движат бързо и активно, вие сте преуморени и с това повишавате нивото на стреса и влошавате здравето си. Спешно се нуждаете от дълга почивка, след която да освободите напрежението.\nТази преумора може да се дължи и на ваши стериотипи, с които пречите на хармонията и уравновесеността в живота си. В този случай трябва да си запишете час за консултация при психолог.\nАкиоши Китаока е специалист по зрителни възприятия и илюзии, като създаденото от него изображение на въртящите се змии се радва на слава и признание в цял свят.\nПреподавателят по психология в университет Рицумейкан е носител на редица награди за неговите оригинални методи при проучването на човешката психология.\nТова не са глупости! Да, ясно е, че ще се движат кръговете поради зрителна измама, но не трябва да се движат бързо и интензивно.\nАман от елементарно и повърхностно мислене, но пък мнение да давате не се спирате!\nкартинката е зрителна илюзия и винаги ще я виждате че се движат. Написана е с цел рекламиране на сайта почивка.ком поместен е много хитро линка ;)\nНад 10 човека накарах да погледнат тези кръгове и всички казаха, че те се движат бавно! Значи всички са леко уморени, така ли? ... Нещо не ми се вярва това да е вярно!


NEODOM - Система\nСТРОИТЕЛСТВО С ЕЛЕМЕНТИТЕ NEODOM\nПокривните панели NEODOM осигуряват намалена загуба на топлина през прокрива (Uo = 0,15 - 0,11 W/m2K стандартно за пасивни къщи) и отлична защита на сградата от влага, без нежелано просмукване. Те имат странични заключващи жлебове, чрез които се присъединяват към съседните панели. Така се получава ИДЕАЛНА МОНОЛИТНА ТОПЛОИЗОЛАЦИЯ И ИЗБЯГВАНЕ НА ТОПЛИННИ МОСТОВЕ в контактната зона на традиционните EPS плоскости, обикновено използвани в строителната индустрия.\nОсвен това панелите имат канали с ширина 10 mm, разположени на стъпки от по 100 mm. КАНАЛИТЕ ОТВЕЖДАТ КОНДЕНЗА И ВОДАТА от повърхността, при еветуални течове в покривното покритие\nТоплите подове и тавани NEODOM са проектирани за лесно присъединяване към стенните елементи. Te се изграждат чрез поставянето на сглобяеми стоманобетонови греди между редиците от профилни елементи, над които се поставя армировъчна мрежа. В тази конструкция се излива бетон до 6 см над повърхността на кухите блокове. Така се създава носеща стоманобетонова конструкция с оребрена плоча, като РАЗХОДЪТ НА БЕТОН Е САМО 70-90 l/m2, в зависимост от светлия отвор.\nТова е едно много леко решение, дори с ТРИ ПЪТИ ПО-МАЛКО ТЕГЛО от монолитните бетонови подове и тавани, при това и с МНОГО ДОБРА ТОПЛОИЗОЛАЦИЯ. Идеално е не само за новостроящи се, но и за модернизацията и укрепването на стари сгради, изградени по други технологии, чиито стени са с ниска носимоспособност. Стандартни натоварвания, носени от подовете NEODOM, са 150 kg/m2, което е типично натоварване при жилищни сгради.\nЕлементите за изграждане на стените са с различни дебелини на изолационния пласт, както и на бетоновото ядро, и с правилната армировка може да се изградят не само високи сгради, с няколко десетки етажа, но също и съоръжения в сеизмични зони и райони, засегнати от миннодобивна дейност. Стенните елементи NEODOM са големи и леки. Основната "тухла" е с площ 0,5 m2 и тегло от 1,8 kg до 4,8 kg преди изливането на бетона (в зависимост от ширината на елемента). Възможно е да се изгради СТЕНА С ПЛОЩ 4,5 m2, включително изливането на бетона в нея, ЗА ЕДИН ЧАС.\nЕдин кубичен метър бетон е достатъчен за запълването и завършването на\n8 m2 стена. Това решение е 6 ПЪТИ ПО-БЪРЗО в сравнение с традиционното зидане с тухли и монтаж на топлоизолация върху стени. Средно квалифицираните бригади се нуждаят от 4-6 седмици да изпълнят грубия строеж на сграда с не много сложна архитектура.\nТази бързина на изграждането не може да се постигне при използването на други енергоефективни технологии, а намаленото време за изграждане означава не само МНОГОКРАТНО ПО-НИСКИ РАЗХОДИ ЗА ТРУД, но също и по-ниска цена на кредита.\nФундаментната плоча NEODOM може успешно да се използва вместо традиционните фундаменти. Представлява монолитна бетонова плоча с традиционни стоманени армировъчни пръти или дисперсна армировка с фибри. Дебелината на стоманобетона е 25 cm, като се излива върху топлоизолационни елементи от PERIPOR, с ВИСОКИ ХАРАКТЕРИСТИКИ НА ВЛАГОУСТОЙЧИВОСТ и дебелина също 25 cm. Дебелият пласт изолация под сградата е идеална ЗАЩИТА ОТ ПРОНИКВАНЕТО НА СТУД, ЗАМРЪЗВАНЕ И РАЗРУШАВАНЕ. Ето защо, фундаментните плочи NEODOM са толкова популярни в скандинавските страни.\nС нашите елементи е възможно да намалите значително времето за изграждане на фундаментите до 2-3 дни, като не е необходима допълнителна вертикална и хоризонтална изолация, неизбежни при традиционото строителство. Конструкцията на плочата е изключително опростена, за да се избягват всякакви грешки при изграждането, а тъй като е възможно да се монтира на дълбочина от само 0,5 m, обемът и времето на земните работи може да се намали значително. Тъй като плочата NEODOM НАТОВАРВА ПО-МАЛКО ПОЧВАТА, в сравнение с традиционните фундаменти, с нея има възможност за изграждане на сгради върху по-слаби почви.\nСГРАДИ С ВСЯКАКЪВ РАЗМЕР\nЕлементите NEODOM може да се използват за изграждането на всякакъв тип съоръжения като многоетажни жилищни сгради, еднофамилни къщи, училища, болници, хотели, църкви и дори плувни басейни.\nСтроителната система NEODOM включва използването на несваляем кофраж при изграждането на бетонни и стоманобетонни сгради. Конструкцията е с експлоатационен живот НАД 150 ГОДИНИ.\nВсички елементи в построената по системата NEODOM сграда, се комбинират един с друг за създаването на непрекъснат топлоизолационен пласт с идеална сглобка. Основното предимство на системата е постигането на ниско ПОТРЕБЛЕНИЕ НА ЕНЕРГИЯ от сградата, което може да е до\n10 ПЪТИ ПО-НИСКО в сравнение с традиционното строителство.\nНЕОДОМ от АПРЕКОР ЕООД\nCity Center Stara Zagora 6003\n042 25 25 00 | 0887 59 25 00


Туризъм и отдих ::: Камелот Резиденс,\nЛице за контакт: Дени Лилков\nадрес: Камелот Резиденс се радва на тихо място, на 300 м от зашеметяващия и атрактивен ”Какао Бийч”. Само на 5 минути път с автомобил от очарователния стар г\ngsm: 0888 489948\nВсички апартаменти са висок стандарт напълно обзаведени, включително и кухненски бокс, телевизор, климатик, интернет и др. Всеки апартамент разполага със собствен балкон/тераса. Общите части включват асансьори, открит плувен басейн, градина, бар-басейн, ресторант, паркинг, 24 часа рецепция.\nКаза Карина - Банско\nЗА ВАШИЯТ КОМФОРТ ПРЕДЛАГАМЕ: Луксозен ресторант с капацитет 140 места кафе бар със 20 ме\nхотелски комплекс „Вавилон” се намира в най-големия български морски курорт Слънчев Бряг. Той о